Държавен вестник, бр. 31, 2021 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  31
1. са юридически лица, учредени и ре­
гистрирани в Република България, в други 
държави – членки на Европейския съюз, в 
други държави – страни по Споразумението 
за Европейското икономическо пространство, 
или в Конфедерация Швейцария;
2. притежават валиден сертификат за ак­
редитация съгласно стандарт ISO/IEC 17025 
за изпитване на игрално оборудване и/или 
джакпот системи, и/или игрален софтуер, 
и/или комуникационно оборудване;
3. не са „свързани лица“ по смисъла на 
§ 1 от допълнителните разпоредби на Тър­
говския закон с производители, вносители, 
разпространители, осигуряващи сервизна 
поддръжка на игрално оборудване, джакпот 
системи, игрален софтуер и/или комуника­
ционно оборудване и устройства на само­
обслужване за организиране на лотарийни 
игри, и с организатори на хазартни игри.
Чл. 4. (1) Лабораториите, които кандидат­
стват за вписване в регистъра по чл. 20, ал. 1, 
т. 4 от ЗХ, подават искане до изпълнителния 
директор на НАП по образец.
(2) Искането по ал. 1 задължително съ­
държа:
1. данни за идентификация на искателя 
и данни за контакт;
2. обхвата на изпитване, за който кан­
дидатства:
а) игрално оборудване – игрални автома­
ти с едно или повече места, игрални маси 
в игрално казино, игрални съоръжения за 
числови лотарийни игри – тото, лото, бинго, 
кено, и/или
б) джакпот системи, и/или
в) игрален софтуер и комуникационно обо­
рудване – централна компютърна система, 
виртуално игрално оборудване, контролен 
локален сървър;
г) устройства на самообслужване за ор­
ганизиране на лотарийни игри.
(3) Към искането по ал. 1 се прилагат 
следните документи:
1. копие на документ за регистрация на 
юридическото лице, в който се съдържат 
данни за неговия законен представител, седа­
лище и адрес на управление; ако в искането 
е посочен идентификационен номер ЕИК по 
БУЛСТАТ, ЕИК по ЗТРРЮЛНЦ, служебен 
номер от регистъра на НАП, документът не 
се представя; 
2. копие на сертификат за акредитация 
съгласно стандарт EN ISO/IEC 17025 за 
изпитване на игрално оборудване, джакпот 
системи, игрален софтуер и/или комуника­
ционно оборудване;
3. декларация по чл. 3, т. 3 по образец от 
лицето – законен представител на лаборато­
рията, в оригинал; 
4. образец на протокол от изпитване;
5. документ за платена държавна такса 
по Тарифата за таксите, които се събират 
по Закона за хазарта.
(4) Всички документи, за които не е посо­
чено изрично в наредбата, че се представят 
в оригинал, могат да се представят и като 
официално заверени преписи.
(5) В случай че документите се подават 
от лица, които не са граждани на или не са 
регистрирани в Република България, същите 
се предоставят във вид и със съдържание 
съгласно националното законодателство на 
лицето. Aко съответното национално зако­
нодателство не предвижда издаването на 
съответния документ, това се удостоверява 
в изрична нотариално заверена декларация 
от лицето, в която декларира и наличието 
или липсата на обстоятелствата, за които се 
изисква представянето на документа.
(6) Когато искане по наредбата се подпис­
ва от пълномощник, към него се прилага и 
нотариално заверено изрично пълномощно 
в оригинал.
(7) Искането с приложените към него доку­
менти може да бъде подадено и по електронен 
път, подписано с квалифициран електронен 
подпис, когато заявената от искателя услуга 
се предоставя като електронна услуга от 
НАП, при спазване на реда и изискванията 
на Закона за електронното управление и 
Закона за електронния документ и електрон­
ните удостоверителни услуги.
(8) Към електронното искане по ал. 7 се 
прилагат сканирани изображения на изиску­
емите съгласно наредбата документи, както 
и сканирано изображение на декларация, 
подписана от искателя по чл. 4, ал. 1 от ЗХ, с 
която се декларира, че заявените обстоятел­
ства и приложените документи са истински.
(9) Изпълнителният директор на НАП със 
заповед утвърждава образци на предвидените 
в наредбата писмени искания и декларации. 
В случаите, когато е заявена услуга по елек­
тронен път, се попълва електронно искане. 
Електронното искане съдържа всички рек­
визити на утвърдения образец и допълни­
телни реквизити, отразяващи особеностите 
на електронното предоставяне на услугата 
съобразно изискванията на Наредбата за 
общите изисквания към информационните 
системи, регистрите и електронните адми­
нистративни услуги, приета с Постановление 
№ 3 на Министерския съвет от 2017 г. (ДВ, 
бр. 5 от  2017 г.).
Чл. 5. (1) Разглеждането на искането и 
приложените към него документи по чл. 4 
се извършва в 30-дневен срок от получава­
нето му.
(2) След разглеждане на искането и при­
ложените документи се изготвя мотивирано 
предложение до изпълнителния директор 
на НАП относно вписване на искателя в